**Grozījumi Autoceļu lietošanas nodevas likumā**

Izdarīt Autoceļu lietošanas nodevas likumā (Latvijas Republikas Saeimas un Ministru Kabineta Ziņotājs, 2009, 2., 15.nr.; Latvijas Vēstnesis, 2010, 206.nr.; 2013, 194., 232.nr.; 2014, 123.nr., 214.nr., 2016, 241.nr., 2017, 156.nr., 2019,75.nr.) šādus grozījumus:

1. Izteikt 8. panta piekto daļu šādā redakcijā:

“(5) Valsts policija, lai piemērotu administratīvos sodus par pārkāpumiem, kas fiksēti ar tehniskiem līdzekļiem, neapturot transportlīdzekli, transportlīdzekļu un to vadītāju valsts reģistrā apstrādā to informāciju, kas par attiecīgo pārkāpumu saņemta no tehniskiem līdzekļiem. Valsts policija ar valsts akciju sabiedrību “Ceļu satiksmes drošības direkcija” var noslēgt deleģēšanas līgumu, kas paredz, ka valsts akciju sabiedrība “Ceļu satiksmes drošība direkcija” transportlīdzekļu un to vadītāju valsts reģistrā apstrādā to informāciju, kas par attiecīgo pārkāpumu saņemta no tehniskiem līdzekļiem, sagatavo Administratīvās atbildības likuma 162. panta trešajā daļā minētā lēmuma projektu un nosūta to Valsts policijai izvērtēšanai un lēmuma par soda piemērošanu pieņemšanai, bet pēc minētā Valsts policijas lēmuma pieņemšanas lēmumu nosūta Administratīvās atbildības likuma 162.panta pirmajā daļā minētajai personai, kā arī veic atsevišķas Administratīvās atbildības likumā noteiktās darbības, kas saistītas ar piemēroto naudas sodu izpildi.”

2. Izslēgt 9. un 91. pantu.

3. Papildināt likumu ar 11. un 12. pantu šādā redakcijā:

“**11.Administratīvā atbildība par autoceļu lietošanas nodevas samaksas noteikumu neievērošanu**

1. Par likumā noteiktā valsts autoceļa posma lietošanu, ja autoceļu lietošanas nodeva nav samaksāta pilnā apmērā, —

piemēro naudas sodu transportlīdzekļa īpašniekam, turētājam vai pārvadātajam no sešdesmit līdz viens simts naudas soda vienībām.

Par likumā noteiktā valsts autoceļa posma lietošanu, ja autoceļu lietošanas nodeva nav samaksāta, —

piemēro naudas sodu transportlīdzekļa īpašniekam, turētājam vai pārvadātājam no viens simts līdz divi simti naudas soda vienībām.

**12.pants. Kompetence administratīvo pārkāpumu procesā**

Administratīvā pārkāpuma procesu par šā likuma 11. pantā paredzētajiem pārkāpumiem veic Valsts policija.”.

Likums stājas spēkā vienlaikus ar Administratīvās atbildības likumu.

Satiksmes ministrs T.Linkaits

Vīza: Valsts sekretāra p.i. Dž.Innusa